Lastratidas z Élidy

Lastratidas  (Paraballón) bol olympijský víťaz v zápasení dorastencov v roku 248 pred Kr.Mark Golden, Sport in the Ancient World from A to Z, str. 128Pausanias, Periégésis tés Hellados, 6,6,3.

Lastratidas, syn Paraballonta z Élidy, bol na 133. olympijských hrách v roku 248 pred Kr. korunovaný olivovým vencom za víťazstvo v zápasení dorastencov (palé paidón). V Olympii sa táto disciplína zaviedla na 37. hrách v roku 632 pred Kr. a jej prvým víťazom bol Hipposthenes zo Sparty.Eusebios, Kronika 2,193. 

Lastratidovi sa za toto víťazstvo dostalo pocty byť zvečnený v podobe mramorovej sochy umiestnenej v olympijskej Altide. Jeho socha sa do dnešných dní žiaľ nedochovala, ale ešte v druhom storočí si ju mohol prezrieť cestovateľ a spisovateľ Pausanias, ktorý o Lastratidovi zaznamenal: „Stojí tu i socha Lastratida, élidského chlapca, ktorý si odniesol veniec zo zápasenia; druhé víťazstvo získal medzi dorastencami a mladšími chlapcami na nemejských hrách. Lastratidovmu otcovi Paraballontovi sa podarilo zvíťaziť v diaulu a budúcim víťazom zanechať popud k ctižiadosti byť zapísaný medzi víťazmi v olympijskom gymnasiu“

 Referencie a bibliografia 


 Pozri aj 
 Zoznam olympijských víťazov staroveku

Kategória:Starovekí športovci z Élidy
Kategória:Víťazi starovekých olympijských hier v zápasení